
REFERAT DE APROBARE A PROIECTULUI DE HOTĂRÂRE

privind modificarea şi completarea  HCLMT nr. 256/07.07.2020 privind modificarea şi completarea Protocolului de acordare a facilităților la transportul în comun unor categorii de cetățeni ai Municipiului Timișoara și operatorului de transport
1. Descrierea situatiei actuale


Consiliul Local al Municipiului Timişoara, prin Hotărârea nr. 192/23.11.2012 a aprobat Protocolul de acordare a facilităţilor la transportul în comun unor categorii de cetăţeni ai Municipiului Timişoara şi operatorului de transport şi a aprobat modificarea și completarea acestuia prin HCLMT nr. 34/15.01.2013, HCLMT nr. 80/26.02.2013, HCLMT nr. 478/24.09.2013, HCLMT nr. 612/10.12.2013, HCLMT nr. 392/01.08.2014, HCLMT nr. 603/09.12.2014, HCLMT nr. 335/31.07.2015, HCLMT nr. 35/02.02.2016,  HCLMT nr. 244/20.12.2016, HCLMT nr. 2/08.01.2018, HCLMT nr. 166/03.04.2018 şi HCLMT nr. 468/13.09.2018.

Asociaţia Societatea Metropolitană de Transport Timişoara, a transmis modelul de contract de delegare, Caietul de sarcini şi Regulamentul de organizare şi funcţionare a serviciului, documente care trebuie aprobate de Consiliul Local al Municipiului Timişoara. În conformitate cu prevederile Legii nr. 51/2006, s-a obţinut avizul Consiliului Concurenţei, precum şi avizul ANRSC nr. 811216/20.07.2020.

Consiliul Local al Municipiului Timişoara a aprobat prin Hotărârea nr. 268/22.07.2020 modalitatea de gestiune a serviciului de transport public local de persoane şi a contractului de delegare a gestiunii serviciului de transport local de persoane prin curse regulate.
Prin contractul de delegare a gestiunii serviciilor publice de transport persoane în aria teritorială de competenţă a Asociaţiei de Dezvoltare Intercomunitară ,,Societatea Metropolitană de Transport Timişoara” nr. 1812/22.07.2020, la art. 7 se specifică faptul că între Data Intrării în Vigoare și Data de Începere, se întinde Perioada de Mobilizare, perioadă care se intinde pe o durată de 90 de zile calendaristice de la Data Intrării în Vigoare a contractului, cu posibilitate de prelungire, periodaă în care părţile sunt tinute de rezolvarea unor probleme administrative care tin de buna derulare a contractului.
Potrivit art. 1 din Contractul nr. 1812/22.07.2020, data de începerii înseamnă data începerii prestării Serviciului public de transport călători, respectiv la data semnării de către Părţi a procesului verbal prevăzut în cuprinsul art. 7 (Perioada de mobilizare) din contract.
Prin Protocolul de acordare a facilităţilor, pentru utilizatorii sistemului de transport cu trotinete se acordă gratuitate. Astfel, în vederea încurajării utilizării transportului cu biciclete şi trotinete, considerate mijloace de transport nepoluante, se impune acordarea de gratuitate către utilizatorii acestora.

2. Schimbari preconizate și rezultate așteptate

Proiectul propune modificarea şi completarea art. 2 din HCLMT nr. 256/07.07.2020, în sensul că: protocolul este valabil pe perioada de mobilizare a Contractului de delegare a gestiunii serviciilor publice de transport persoane în aria teritorială de competenţă a Asociaţiei de Dezvoltare Intercomunitară ,,Societatea Metropolitană de Transport Timişoara” nr. 1812/22.07.2020”, iar după această perioadă Protocolul de acordare a facilităţilor la transportul în comun unor categorii de cetăţeni ai Municipiului Timişoara şi operatorului de transport, va avea conţinulul prevăzut în anexa la prezenta hotarare.

3. Alte informatii - Nu este cazul.
4. Concluzii
Consider necesar și oportun  aprobarea proiectului de hotărâre privind modificarea şi completarea  HCLMT nr. 256/07.07.2020 privind modificarea şi completarea Protocolului de acordare a facilităților la transportul în comun unor categorii de cetățeni ai Municipiului Timișoara și operatorului de transport.

